ПРАВОПИС

Правопис је скуп правила којих се придржавамо у писању како би нам порука писаних речи била јасна. Наша правописна норма заснива се на Правопису српскога језика, аутора М. Пешикана, Ј. Јерковића и М. Пижурице, у издању Матице српске, који је ступио на снагу септембра 1997. године.

ПИСАЊЕ ВЕЛИКОГ СЛОВА

* на почетку реченице: *Немања је седео на обали реке.*
* лична имена и презимена, надимци и друге речи које су постале саставни део имена: *Вук Стефановић Караџић, Милић од Мачве, Лудвиг ван Бетовen;*
* имена божанстава: *Перун, Весна, Зевс, Бог* (из поштовања, али у узречицама и изразима малим словом: *Нека нам бог помогне)*
* имена народа, називи људи изведени од географских имена: *Срби, Роми, Банаћани, Новосађани, Нишлијa;*
* имена земаља, федералних јединица и аутономија: *Аутономна Покрајина Војводина, Азија, Балкан, Јужна Америка, Неготинска Крајина*
* имена градова и села (свака реч великим словом): *Београд, Нови Сад, Зајечар, Бачко Петрово Село;*
* остали географски називи (мора, реке, планине – само прво слово велико изузев ако је друга реч властита именица): *Стара планина, Атлантски океан, Суецки канал, Скадарско језеро;*
* имена небеских тела (само прво слово велико): *Венера, Северњача, Марс, Халејева комета, Земља, Месец, Сунце* (Земља, Месец, Сунце када не значе небеска тела пишу се малим словом)
* имена и називи административних подручја (прво слово велико): *Јужнобачки округ, Новосадска армијска област;*
* имена празника (прво слово велико): *Ускрс, Божић, Први мај, Дан жена;*
* Уколико је у називу празника властито име (обе речи великим словом): *Свети Сава, Свети Никола;*
* историјски догађаји (прво слово велико): *Први светски рат, Други светски рат, Косовска битка, Октобарска револуција, Париска комуна*;
* имена склопљених споразума и мира (прво слово велико): *Карловачки мир, Новосадски договор, Вестфалски мир*;
* имена улица и тргова:
* увек прво слово велико: *Шекспирова улица, Данила Киша улица, Трг младенаца, Кеј жртава рације, Булевар ослобођења, Улица кнеза Данила, Булевар деспота Стефана, Улица Балзакова;*
* двојака употреба ако је реч *улица* необавезна: *Улица Алексе Шантића*, или: *ул. Алексе Шантића;*
* називи културних, духовних и друштвено-политичких покрета пишу се малим словом: *реализам, романтизам, стари век, илирски покрет;*
* марке производа увек малим словом: *боинг, миг, факс, најке, фића, калашњиков, лоза, бренди;*
* ако се назив производа узима као наслов патента, допушта се писање великим словом: *„Боинг 757“, „Виндоуз 2010*“;
* називи наставних предмета пишу се малим словом: *српски језик, математика, ликовна култура* (ипак, у службеној документацији може и великим словом)
* имена животиња и заједничке именице употребљене као име и презиме: *Леси, Бамби, Снешко Белић, Деда Мраз;*
* малим словом ако је уопштено: *онај шаров, овај белац;*
* малим словом називи биљака: *драгољуб, ладолеж, мушкатла, сирак*;
* звања, титуле, увек мало слово: *деспот, вожд, цар, председник, професор, свети апостол Павле;*
* велико слово из поштовања: *Ви, Ваш, Ти, Твој* (само кад се обраћамо појединцу);
* у називима институција, фабрика, установа: *Црвена звезда, Партизан* (спортско друштво), *Филозофски факултет у Новом Саду, Стеријино позорје, Матица српска, Рударско-топионичарски басен Бор, Војвођански музеј*;
* ако се пишу скраћенице, све се пише великим словом без тачака: *ОШ „Жарко Зрењанин“, АПВ (Аутономна Покрајина Војводина)* итд.
* присвојни придеви на -ов, -ев, -ин великим словом: *Јованов, Милошев, Перин, Маријин;*
* придеви на -ски, -шки, -чки малим словом: *новосадски, метохијски, вршачки;*

САСТАВЉЕНО И ОДВОЈЕНО ПИСАЊЕ РЕЧИ

* правило је да се сложенице пишу *састављено:*
* редни бројеви: *шездесетогодишњи, двестоти;*
* именице: *родољуб, Београд, Газиместан, кинотека, аеродром, наливперо, аутомеханичар, југоисток, такозвани, фото-монтажа, нокаут* пишу се састављено.
* придеви: *светлозелени, тамноплави, мркожут* (ако се мисли на нијансе), али и са цртицом ако се мисли на комбинацију боја*: плаво-бела мајица, црвено-бели дрес;*
* спојено се пишу прилози: *каткад, којекуда, такорећи* итд. Реч *пут*  с једночланим бројем: *једанпут, двапут, трипут* (али одвојено *четири пута, пет пута, сто пута* итд.)
* именица подне са предлозима *до, после, пре*, пише се двојако:
* као именица пише се састављено: *Тога поподнева* смо све урадили;
* као прилог пише се одвојено: Иду само *пре подне* у школу.
* са цртицом се пишу полусложенице: *угљен-диоксид, калијум- сулфат, фер-плеј, топ-листа, ауто-трке, спомен-плоча;*
* ако је први део полусложенице једно слово*: а-основе, А-бомба* итд.
* термини с радиом као комуникационим средством: *радио-таласи, радио-аматери, радио-телеграфиста* (али без цртице у значењу установе: *Радио Нови Сад* итд.)
* комбинација бројева или броја и именице*: три-четири дана, седам-осам ученика, годину-две, сат-два.*
* прилошке парне полусложенице: *мање-више, збрда-здола, какав-такав, дан-данас;*
* комбинација са бројем: *50-годишњица, 40-часовни рад*;

Пишу се одвојено:

* изрази састављени од предлога и неке друге речи: *до тамо, до краја, до виђења, на пример, на годину;*
* реч *пут* иза редних бројева и заменица: *други пут, седми пут, сваки пут*;

Пишу се састављено:

* изрази састављени од предлога и неке друге речи: *одонда, успут, нажалост, наизглед, испочетка, бестрага, дозлабога, додуше, доскора, забога, догодине;*
* предлози од и до у спојевима са прилозима *кад, сад, тад*, пишу се двојако*: докад и до када; до сад и досад; откад и од када;*
* и одвојено и састављено у зависности од значења:

\*и ако (дођеш и не дођеш) иако (мада) (ниси знао лекцију)

\*у очи (ме гледај) уочи (празника)

\*на поље (пала роса) напоље (изађи)

\*за сад (ово је за сад – намена) засада (је све у реду)

\*на велико (се тргује) навелико (се прича)

\*на крај (с краја на крај) накрај (села живе)

\*до бога (се чује) добога (лоше)

\*за час (научи све за следећи час) зачас (ће се вратити)

на глас (изашао на глас) наглас (читај)

* **састављено у простом футуру код глагола са инфинитивом на -ти** (причати): *причаћу, причаћеш, играћемо, певаћете* итд.
* **одвојено код глагола на -ћи у сложеном футуру**: *ићи ћу, ићи ћемо, рећи ћете* итд.
* РЕЧЦА *НЕ* ПИШЕ СЕ: увек ОДВОЈЕНО од ГЛАГОЛА: *не слушају, не умарајући се, не умеш, не препознајући* итд.
* ИЗУЗЕТАК: НИСАМ, НЕЋУ, НЕМАМ, НЕМОЈ и трпни глаголски придев: непокошена, неурађено.
* РЕЧЦА *НЕ* СЕ увек пише САСТАВЉЕНО са ИМЕНИЦАМА, ПРИДЕВИМА И ПРИЛОЗИМА: *немир, несрећа, необичан, невесео, незанимљиво* итд.
* РЕЧЦА *ЛИ* ПИШЕ СЕ ОДВОЈЕНО: *јеси ли научио, да ли су завршили, јесте ли добро, би ли путовао, не би ли урадили све, хоћете ли записати* итд.
* \*\*\*\*\*УВЕК ОДВОЈЕНО: *ако ли, да ли, је ли*.

ГЛАСОВИ И ГЛАСОВНЕ ПРОМЕНЕ

ГЛАС Ј

* не умеће се у групе гласова **аи, еи, ои, уи:** *каиш, неимар, доиста, стоик, авион, виолина, милион* итд.
* пише се испред гласа **и**:
	+ ако је део основе речи: *снаја/снаји, стаја/стаји, мој/моји*;
	+ иза **и** а испред **а, е** редовно се пише у свим простим и изведеним речима: *авијација, идеја, историја, армија, премијер* итд.
	+ код придева на **-ијски**: *историјски, серијски, комшијски*;
	+ у императиву глагола: *пиј, пијмо, пијте, налиј, бријмо* итд.

ГЛАС Х:

* признају се дублети речи са **в** уместо **х** иза гласа у*: мува/муха*, *сув/сух (*у компаративу сувљи/суши), *уво/ухо*, (али ОСТАЈЕ само: кожух, трбух, рухо, слух њух).
* признати су и дублети*: кијати/кихати, снаја/снаха, кухиња/кујна*.

Једначење сугласника по звучности

* Кад се у речи нађу један до другог два по звучности неједнака сугласника, они се изједначавају (први се угледа према другом: србски/СРПСКИ).

Изузеци су:

* глас **д** се не једначи испред **с** и **ш:** *председник, подшишати, подсетник, градски, одштампати* итд.
* нема једначења у речи *вођство;*
* нема једначења на саставу сложеница: *подтачка, подтекст, предчас*.
* у разним туђицама: *нокдаун, гангстер, брејденс*;

Једначење сугласника по начину и месту творбе

* Сугласници **ц** и **з** испред **ч, ћ, џ, ђ, љ, њ** прелазе у **ш** и **ж** (образчић/ ОБРАШЧИЋ; пасче/ ПАШЧЕ). Сугласник **н** кад стоји испред **п** и **б** прелази у **м**: станбени/СТАМБЕНИ.

Изузеци:

* **н** се не мења у **м** у сложеницама: *једанпут, странпутица, ванбрачни* итд. ПАЖЊА! Правилно је само: о*дељење, обољење, запаљење, дељење, исцељење* итд.

Упрошћавање сугласничких група

* Обавезно је упрошћавање два иста сугласника: одделити/ОДЕЛИТИ, русски/РУСКИ.
* Глас ј у СУПЕРЛАТИВУ СЕ УДВАЈА: најјачи, најједноставнији.
* гласови **д** и **т** се губе испред **џ, ћ, ч, ђ, ц** (сливених, африката): задатци/ЗАДАЦИ итд.
* глас **т** се редовно губи у групама **стц, штц, стк**: залистак/ ЗАЛИСЦИ (али и ЗАЛИСТКА); *проштац/прошци; листак/лиска, напрстак/ напрсци (али се допушта и напрстка*);
* Упрошћавају се групе **штн** и **стн**: *мастан/масна; позоришни* итд.
* У новијој лексици прихватају се удвајања истих сугласника тамо где би упрошћавање довело до нејасности. Дакле, дозвољено је: н*аддржавни, поддијалекат, суперревизија* итд.

ПАЖЊА: Правилно је рећи само *зависан/ независан* (у смислу самосталности), нпр. *зависни чланови/ независни чланови* и сл.

Непостојано а

* Предлози **над, под, пред** увек имају **-а** испред облика **мном:** *нада мном, преда мном, преда се* итд.
* Предлози **с, к** увек добијају **-а** испред истих или сличних сугласника (с, з, ш, ж, к, г, х): *са светом, ка колима, СА МНОМ* итд.
* У осталим положајима бољи је краћи облик: *с јесени, к нози, к врагу, с тобом* итд.

Палатализација

* Код именица на -**ка, -га, -ха,** присвојни придеви су на -**кин, -гин, -хин**: б*акин, Драгин, снахин, гускин* итд.

Изузетак: ВЛАДИЧИН, МАЈЧИН, ДЕВОЈЧИН;

 Код именица на **-ица** (ако није испред глас ч) придеви су на **-ичин**: *Миличин, Јеличин, царичин, Новичин* итд.

* Код именица на **-чица**: *девојчицин, спремачицин* итд.
* Правилно је РУЧИЦА, НОЖИЦА, ГУШЧИЦА, али у тепању се може рећи рукица, ногица, гускица итд.

Сибиларизација

* Замена сугласника **к, г, х** обавезна је у множини именица мушког рода пред наставком **-и**: *војник/ војници, подвиг/ подвизи, Влах/ Власи;*
* У промени именица на **-а** замену су задржале именице које значе људска бића: *мајка/ мајци, снаха/ снаси, слуга/ слузи*;

Без промене остају:

* + основе на **-чк, -ћк**: *значки, воћки*
	+ основе на -**цк, -зг, -ск**: *коцки, мазги, маски;*
	+ основе на **-тк**: *патки, алатки, честитки*;
* сва лична имена, хипокористици и презимена: *Бранки, Вуки, Заги, баки, секи, зеки;*
* имена становница насеља: *Банаћанки, Новосађанки, Палачанки*;
* остале именице на **-ка** које значе женска бића: *професорки, министарки, црнки, сељанки* итд.
* дозвољено двојство: *битки/ бици, загонетки/ загонеци, приповетки/ приповеци, ћурки/ ћурци;*
* домаћа географска имена *Бока/ Боки, Војка/ Војки, Руменка/ Руменки*;
* географска имена у којима се осећа веза са општом именицом мењају се: *Паланци, Ријеци, Лици (али може и Лики);*
* већина старих географских имена: *Волги, Казабланки* (али је правилно *Африци, Америци, Корзици, Аљасци);*